ဝဏ္ဏပထဇာတ်

"ထွားသွဉ်ဟော်ꩻကျပ် ဝဏ္ဏပထဇာတ်ယိုတဲင် ကလꩻအီသတိꩻ၊ ကလꩻအီပညာႏ၊ ကလꩻဒါႏ ထာꩻသေတရာꩻဖုံႏနဝ်ꩻ"

၁။ ပေါႏထာꩻမာꩻကိစ္စ အဟောဝ်အဒါႏ ကထွာအီ ထာꩻချမ်ꩻသာႏနောဝ်ꩻ ကျိုꩻစာꩻမာꩻဗာႏ၊ ဟောဝ်ချꩻထိုꩻတောဝ်းဝီရိယအကျောင်ꩻ၊

၂။ ကောအွဉ်သား မာꩻဖွီထာꩻ၊ တာႏဝွန်ႏကေႏတဝ်းတဲင် ကရေႏခါꩻအတွိုင်ꩻ ထွာတဝ်း၊ မော့ꩻလို့ ထာꩻဒုက္ခအကျောင်ꩻ၊

၃။ ကောအွဉ်ငါသား (ခေါင်းဆောင်)နဝ်ꩻ ကျိုꩻစာꩻမုꩻအဝ်ႏ စီႏစဲဉ်ႏဖေႏဒါႏ စတဲင်နုဲင်းနဝ်ꩻတဲင် လိုꩻအမျာꩻ လွစ်ထာꩻဒုက္ခအကျောင်ꩻ၊

၄။ အမျာꩻ ယံချမ်ꩻသာႏအတွက် ဟောဝ်ဆောင်ႏရွက်ဖေႏအကျောင်ꩻ၊

၅။ အမျာꩻ ချမ်ꩻသာႏတာႏ ဆရာႏကထွဉ်ႏအတွိုင်ꩻ လွောက်ꩻနာႏမာꩻဗာႏအကျောင်ꩻ-စတဲင်နုဲင်းနဝ်ꩻဖုံႏသွူ။

"ထွားသွဉ်ဟော်ꩻကျပ် သေရိဝ ဝါဏိဇဇာတ်ယိုတဲင် ကလꩻအီသတိꩻ၊ ကလꩻအီပညာႏ၊ ကလꩻဒါႏထာꩻသေတရာꩻဖုံႏနဝ်ꩻ"

၁။ ဗုဲင်သွူသျင်ႏ ခံႏသွူစင်ꩻ သာႏသနာႏတောႏကိုယို ပေါႏအုံဖွီဖုဲင်ထာꩻ၊ ဝီရိယအွဉ်ႏချꩻ ပေါႏလွꩻထာꩻနဝ်ꩻ မဲ့ꩻကော့ꩻမာႏညဆွာꩻ နုဲင်းပါꩻသေရိဝနောဝ်ꩻအကျောင်ꩻ၊

၂။ ကွပ်လောဘတန်၊ ကွပ်သꩻတကဲင်ႏတဲင် အဗာႏဆဲင်ႏ အဗာႏလꩻ အငိုꩻထွိုက်တန်ႏတသိန်ꩻ တကောက်ꩻခံꩻနောဝ်ꩻ လꩻတောဝ်း၊ သောကဒုက္ခဗာႏ အကျောင်ꩻ၊

၃။ ကျိုꩻစာꩻ ရိုꩻရိုꩻသာꩻသာꩻ၊ ထွိုက်ရာꩻ တန်ႏရာꩻဖေႏမꩻ လꩻတခြိုꩻဟဝ်၊ တဆဝ်လေငါ ထွာစီꩻပွာꩻချမ်ꩻသာႏအကျောင်ꩻ၊

၄။ ရန်ႏသူႏနောဝ်ꩻ ထိုꩻလဲ့ꩻမွိုင်မွိုင်မꩻ လွစ်လꩻထိုꩻအကျောင်ꩻ-စတဲင်နုဲင်းနဝ်ꩻဖုံႏသွူ။ပအိုဝ်ႏလိတ်လုဲင်ꩻစွစွစ်ꩻလီတာႏအစွိုꩻဇာတ်ဝတ္ထု(၅၅၀)ဗွေႏဗွန်ကောဝိဒ(ဇဝနာရာမ)
အာႏကွိုꩻ